प्रवक्ता ने बताया कि चंदनवाड़ी के बाद राज्यपाल नुनवान यात्रा आधार शिविर लौटे और केंद्रीय सशस्त्र पुलिस बल , सेना और पुलिस के प्रतिनिधियों तथा सभी संबंधित मंडल एवं जिला स्तर के अधिकारियों के साथ बैठक की. प्रवक्ता ने बताया कि वोहरा ने तीर्थयात्रियों की सुरक्षा से जुड़े सभी महत्वपूर्ण मामलों की समीक्षा की. उन्होंने विशेष तौर पर डीआईजी दक्षिण कश्मीर को निर्देश दिया कि वे सीआरपीएफ, बीएसएफ, आईटीबीपी, सेना और यातायात पुलिस के साथ पूरा समन्वय सुनिश्वित करें और यात्रा से संबंधित सभी वाहनों के बनिहाल के आगे पहलगाम और सोनमर्ग दोनों की ओर आवागमन की पर्याप्त अग्रिम सूचना रखें.